ΚΑΝΟΝΙΣΜΟΣ (ΕΚ) αριθ. 1755/95 ΤΗΣ ΕΠΙΤΡΟΠΗΣ της 19ης Ιουλίου 1995 για τροποποίηση του κανονισμού (ΕΟΚ) αριθ. 220/91 περί των λεπτομερειών εφαρμογής του κανονισμού (ΕΟΚ) αριθ. 1360/78 του Συμβουλίου περί των ομάδων παραγωγών και των ενώσεών τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1360/78 του Συμβουλίου της 19ης Ιουνίου 1978 περί των ομάδων παραγωγών και των ενώσεων αυτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας, και της Σουηδίας, και ιδίως το άρθρο 6 παράγραφος 3 δεύτερη και τρίτη υποπερίπτωση,

Εκτιμώντας:

ότι με την πράξη προσχώρησης, της Αυστρίας, της Φινλανδίας και της Σουηδίας, στο παράρτημα Ι τίτλος V υπότιτλος Γ σημείο 2 στοιχείο α) έχει διευρυνθεί το πεδίο εφαρμογής του κανονισμού (ΕΟΚ) αριθ. 1360/78 σε όλη την επικράτεια της Αυστρίας 7 ότι ο κανονισμός (ΕΟΚ) αριθ. 220/91 της Επιτροπής (2) όπως τροποποιήθηκε από τον κανονισμό (ΕΚ) αριθ. 880/95 (3), καθορίζει τις λεπτομέρειες εφαρμογής που αφορούν την οικονομική δραστηριότητα των ομάδων παραγωγών και των ενώσεών τους 7 ότι πρέπει να συμπληρωθούν οι λεπτομέρειες αυτές μετά την επέκταση του πεδίου εφαρμογής του κανονισμού (ΕΟΚ) αριθ. 1360/78 στην Αυστρία 7 ότι πρέπει να καθοριστούν τα ελάχιστα κατώφλια παραγωγής και ο ελάχιστος αριθμός των μελών των ομάδων παραγωγών για να πραγματοποιηθεί μια επαρκής συγκέντρωση της προσφοράς 7 ότι, προκειμένου να διασφαλιστεί ότι οι ενώσεις διαθέτουν επαρκή οικονομική σημασία, πρέπει να καθοριστεί ο ελάχιστος αριθμός των μελών από τα οποία πρέπει να αποτελούνται καθώς και η κατάλληλη εδαφική επέκταση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 220/91 τροποποιείται ως εξής:

1. Στο άρθρο 2, προστίθεται η ακόλουθη νέα παράγραφος 3:

«3. Κατά παρέκκλιση από τις διατάξεις του άρθρου 1, οι ομάδες παραγωγών στην Αυστρία, πρέπει να φθάνουν, συμπληρωματικά με τα όρια που έχουν καθοριστεί στο παράρτημα VIII του παρόντος κανονισμού:

- για τα ζωντανά βοοειδή και τα βόεια κρέατα, τουλάχιστον το 10 % του όγκου της περιφερειακής παραγωγής ή το 3 % του όγκου της εθνικής παραγωγής,

- για τους ζωντανούς χοίρους και τα χοίρεια κρέατα το 20 % της περιφερειακής παραγωγής ή το 3 % του όγκου της εθνικής παραγωγής.

Ο υπολογισμός της εθνικής παραγωγής και της παραγωγής των διαφόρων περιοχών που προβλέπεται στο προηγούμενο εδάφιο:

- θα πραγματοποιηθεί με βάση τα στατιστικά στοιχεία του κράτους μέλους που αφορούν τα έτη 1992, 1993, 1994,

- θα ενημερώνεται κάθε πενταετία.»

2. Στο άρθρο 3 παράγραφος 2, προστίθεται το ακόλουθο νέο στοιχείο η):

«η) όσον αφορά την Αυστρία, οι ενώσεις παραγωγών πρέπει να πληρούν τις ελάχιστες απαιτήσεις που καθορίζονται στον πίνακα VIII του παραρτήματος όσον αφορά την καλλιεργουμένη έκταση, τον κύκλο εργασιών, το μέρος του εθνικού όγκου παραγωγής και τον αριθμό των μελών των ομάδων. Όσον αφορά άλλα προϊόντα εκτός από εκείνα που απαριθμούνται στο παράρτημα, οι ενώσεις πρέπει να αποτελούνται από τουλάχιστον τρεις αναγνωρισμένες ομάδες. Οι ενώσεις παραγωγών πρέπει να έχουν ελάχιστη εδαφική έκταση αντίστοιχη με ένα Land.»

3. Στο παράρτημα προστίθεται ο νέος πίνακας VIII που αναγράφεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«VIII. Ομάδες παραγωγών και ενώσεις τους στην Αυστρία >ΘΕΣΗ ΠΗΝΑΚΑ>